مهرجان ابداع

مهرجان ابداع هوا مهرجان بتعمله وزارة الشباب و الرياضه المصريه و هوا مهرجان للطلبه اللى فى الجامعات وكمان اللى بيكونو اعضاء فى مراكز الشباب بدت فكرته سنة 2012 و هوا عباره عن مسابقات للشباب اللى عندهم مواهب فى الادب و الغنا و العزف و التمثيل و الاخراج و المراسل و الابتكارات العلميه

 بداية المهرجان 

اول سنه كانت 2012 و كان اسمها مسابقة ابداع لطلاب الجامعات الحكوميه بعدد (11) مجال ثقافى و فنى. شارك فى المسابقه (15) جامعه و كان عدد المشاركين (2300) طالب و طالبه و الجوايز كانت مليون و نص جنيه مصرى.

استمر التقدم فى المسابقه و عدد المشاركين زاد من الجامعات و الطلبه و كمان المجالات و فى الموسم السابع 2019 خد مهرجان ابداع رعاية الرئيس / عبد الفتاح السيسى – رئيس جمهورية مصر العربيه و استمرت رعاية الرئيس من سنة 2019 لسنة 2024 

 مجالات المهرجان 
الشعر – الروايه - القصه القصيره - التاليف المسرحى - الدورى الثقافى – الغنا – العزف - الانشاد الدينى و الترانيم - العروض المسرحية - مسرح الغنا و الاستعراض - الفنون الشعبيه - الافلام القصيره – المراسل - الفنون التشكيليه - الابتكارات العلميه - المبادرات المجتمعيه.

 مراحل المهرجان 

بيبدأ المهرجان بداية من شهر اكتوبر من كل سنة و بيتم نشر التفاصيل و البروشورات و المنشورات بتاعة المهرجان ف الجامعات و المعاهد العليا و الاكاديميات الحكوميه الخاصه. بجميع المحافظات.

تانى مرحله بتكون المنافسه ف الجامعات و المعاهد و الاكاديميات بمشاركة اكتر من ( 70 ) الف طالب و طالبه فى مجالات التسابق ( الادبيه و الفنيه و العلميه ) 

تالت مرحله التصفيات النهائيه بمشاركة اكتر من 6 الاف طالب و طالبه من 157 جامعه و معهد عالى و اكاديميه على مسرح وزارة الشباب و الرياضه و مسرح المدينه الشبابيه بابو قير بالاسكندريه و ده بنخبه من المفكرين و الادباء و الفنانين و الشعرا ابرزهم: " هانى مهنى –  سهير المرشدى – مروه ناجى - ابراهيم عبد المجيد - فردوس عبد الحميد – محمود الحدينى - نشوى مصطفى " علشان يختارو الفايزين من الطلاب المشارك اللى هياخدو جوايز ب خمسه مليون جنيه 

رابع حاجه حفلة الختام على مسرح جامعة القاهره بحضور الاستاذ الدكتور/ اشرف صبحى – وزير الشباب والرياضه و الاعلاميه منى الشاذلى سفيرة مهرجان ابداع الجامعات و الكتير من الوزرا و المحافظين ونجوم الفن زى احمد امين، محمود حميده، عمرو عبد الجليل ، عبد الرحيم كمال ، نادر عباسى و كتير من و الادبا و نجوم المجتمع و طلاب كلية اكاديمية الشرطه المشاركين بالمهرجان و فى نهايه الحفل بيتم توزيع الجوايز على الفايزين بالمهرجان 

سفيرة مهرجان ابداع الإعلاميه منى الشاذلى بعمل مؤتمر صحفى حضرة الاستاذ الدكتور اشرف صبيحى وزير الشباب و الرياضه

 مصادر 

تصنيف:مصر
تصنيف:مهرجانات